b'\n_START_ARTICLE_\nPetrus Canisius\n_START_SECTION_\nEl\xc3\xa4m\xc3\xa4\n_START_PARAGRAPH_\nPyh\xc3\xa4 Petrus Canisius syntyi 8. toukokuuta 1521 Nijmegeniss\xc3\xa4 Alankomaissa Jacob Canisiukselle ja \xc3\x86gidia van Houweningenille, joka kuoli pian Petruksen syntym\xc3\xa4n j\xc3\xa4lkeen. Vuonna 1536 Petrus l\xc3\xa4hetettiin opiskelemaan K\xc3\xb6lniin, jossa h\xc3\xa4n opiskeli yliopistossa taiteita, lakia ja teologiaa, sek\xc3\xa4 saavutti tutkinnon vuonna 1540. H\xc3\xa4n kuuli jesuiitasta pyh\xc3\xa4st\xc3\xa4 Peter Faberista, teki pyh\xc3\xa4n Ignatius Loyolan Hengelliset harjoitukset h\xc3\xa4nen ohjauksessaan ja 5. toukokuuta 1543 otettiin vastaan jesuiittoihin Mainzissa. H\xc3\xa4net vihittiin papiksi noin kolme vuotta my\xc3\xb6hemmin vuonna 1546. H\xc3\xa4n perusti oppilaitoksia kuuteen paikkaan: M\xc3\xbcncheniin, Innsbruckiin, Dillingeniin, W\xc3\xbcrzburgiin, Augsburgiin ja Wieniin. Pyh\xc3\xa4 Petrus osallistui vuosina 1546-1547 Trenton kirkolliskokoukseen ja vuosina 1556 laati katekismuksen lapsille, sek\xc3\xa4 vuotena 1558 katekismuksen opiskelijoille. Vuonna 1557 h\xc3\xa4n vaelsi yli 2000 mailia l\xc3\xa4pi Italian, It\xc3\xa4vallan, Baijerin ja Reininmaan, sek\xc3\xa4 kirkonmiehet pyysiv\xc3\xa4t h\xc3\xa4nelt\xc3\xa4 jatkuvasti neuvoa. H\xc3\xa4n asettui vuonna 1580 Sveitsin Fribourgiin, jonne h\xc3\xa4n perusti jesuiittojen oppilaitoksen, joka on nykyinen Fribourgin yliopisto. Pyhimys k\xc3\xa4rsi l\xc3\xa4hes tappavan syd\xc3\xa4nkohtauksen 1591, mutta toipui ja jatkoi kirjoittamista, kunnes lopulta kuoli Fribourgissa 21. joulukuuta 1597.'